KS Daily View 24 มี.ค. 2023
24 มีนาคม 2566

KS Daily View 24.03.2023 >>> เยลเลน ยืนยันปกป้องเงินฝาก ธนาคารกลางหลายแห่งขึ้นดอกเบี้ยสกัดเงินเฟ้อ SET คาดแกว่งตัวออกข้างในกรอบ 1,555-1,596 จุด หุ้นแนะนำวันนี้ TOA, CK
สรุปภาวะตลาดเมื่อวานนี้
ต่างประเทศ: ดัชนี DJIA +0.23%, S&P 500 +0.30%, NASDAQ +1.01% โดย Sector ที่ outperform ใน S&P 500 ได้แก่ Communication Services (+1.83%), IT (+1.65%), Consumer Discretionary (-0.05%) เป็นต้น Sector ที่ underperform ใน S&P 500 ได้แก่ Energy (-1.36%), Utilities (-1.01%), Financials (-0.66%) เป็นต้น
ในประเทศ: SET Index ปรับตัวขึ้น +8.57 จุด หรือ +0.54% ปิดที่ 1,593.65 จุด โดยหุ้นที่ปรับขึ้นแรง ได้แก่ JAS (+5.05%), TIDLOR (+4.78%), STA (+4.31%), CKP (+3.50%), KCE (+3.47%) เป็นต้น ส่วนหุ้นที่ปรับลงแรง ได้แก่  THANI (-1.67%), CHG (-1.09%), GLOBAL (-1.08%), ONEE (-0.85%), ACE (-0.83%) เป็นต้น
ประเด็นสำคัญที่มีผลต่อการลงทุน
1) ศูนย์วิจัยกสิกรไทย เปิดมุมมองทิศทางเศรษฐกิจ คงประมาณการ GDP ปี 2566 ที่ 3.7% ขณะที่ปรับลดตัวเลขส่งออกลงจากเดิมที่ -0.5% มาที่ -1.2%, นำเข้าลดลงจากเดิมที่ -2.1% มาที่ -2.4%, เงินเฟ้อทั่วไปลดลงจากเดิมที่ 3.2% มาที่ 2.8% ด้านการท่องเที่ยวขยับดีขึ้น คาดตัวเลขนักท่องเที่ยวเพิ่มขึ้นจาก 25.5 ล้านคน เป็น 28.5 ล้านคน คาดอัตราดอกเบี้ยนโยบายปรับเพิ่มขึ้น 0.25% ในการประชุมวันที่ 29 มี.ค. นี้ ประเมินวิกฤตธนาคารชาติตะวันตกต่อไทยอยู่ในกรอบจำกัด
2) ยอดขายบ้านใหม่สหรัฐฯ เดือน ก.พ. เพิ่มขึ้น 640,000 หลัง น้อยกว่าที่คาดไว้ที่ 650,000 หลัง
3) ธนาคารกลางอังกฤษ มีมติขึ้นอัตราดอกเบี้ยนโยบาย 0.25% สู่ระดับ 4.25% เป็นไปตามที่คาด
4) ธนาคารกลางสวิตเซอร์แลนด์ ขึ้นอัตราดอกเบี้ยนโยบาย 0.50% สู่ระดับ 1.50% เป็นไปตามที่คาด
5) ธนาคารกลางฟิลิปปินส์ ประกาศขึ้นอัตราดอกเบี้ยนโยบาย 0.25% สู่ระดับ 6.25% ขณะที่เงินเฟ้อฟิลิปินส์ปรับตัวลดลงเล็กน้อยที่ 8.6% ในเดือน ก.พ. จากระดับ 8.7% ในเดือน ม.ค. เมื่อเทียบรายปี
แนวโน้มตลาดหุ้นในประเทศ : ประเมินตลาดหุ้นไทยวันนี้คาดแกว่งในกรอบ 1,555 – 1,596 จุด จากการที่ธนาคารกลางอย่าง สหรัฐ, ยุโรป, อังกฤษ, สวิตเซอร์แลนด์ เดินหน้าขึ้นอัตราดอกเบี้ยเพื่อสกัดเงินเฟ้อ และมองว่าความเสี่ยงของ Bank run จะสามารถควบคุมได้ในวงจำกัด ขณะที่นางเจเน็ต เยลเลน รัฐมนตรีคลังสหรัฐ ให้คำมั่นว่าจะใช้มาตรการเพิ่มเติมเพื่อปกป้องเงินฝากธนาคารของชาวอเมริกัน  
กลยุทธ์การลงทุนวันนี้
1) กลุ่มธนาคาร ยอดปล่อยสินเชื่อ ก.พ. 2566 ของ 7 ธนาคารที่เราวิเคราะห์เพิ่มขึ้น 0.4% นำโดย BBL, KKP และ KTB ได้รับแรงหนุนจากสินเชื่อภาคธุรกิจ เราชอบหุ้น KTB แนะนำ” ซื้อ” ราคาพื้นฐาน 20.4 บาท และ TTB ราคาพื้นฐาน 1.73 บาท
2) กลุ่มวัสดุก่อสร้าง กำไรไตรมาส 4 ปี 2566 รวม 1.1พันล้านบาท ปรับตัวลดลง 4.7% YoY แต่เพิ่มขึ้น 9.4% QoQ ดีกว่าที่เราคาด 5% คาดว่ากำไรกลุ่มนี้ได้ผ่านจุดต่ำสุดไปแล้ว แนะนำ “ซื้อ” TOA ราคาพื้นฐาน 38 บาท และ EPG ราคาเป้าหมาย 10 บาท
3) กลุ่มรับเหมาก่อสร้าง จะเผชิญภาวะสุญญากาศของงานในช่วงเลือกตั้ง ที่เป็นรัฐบาลรักษาการ เราชอบผู้รับเหมาที่มีงานในมือช่วง 9 – 11 ไตรมาส เนื่องจากยังสามารถรักษาระดับรายได้ แนะนำ “ซื้อ” CK ราคาพื้นฐาน 33.34 บาท และ STEC ราคาเป้าหมาย 20.37 บาท
4) JASIF เรามีการปรับราคาพื้นฐานลง 16.7% เป็น 7 บาท จากการที่บลจ.บัวหลวง ในฐานะบริษัทจัดการกองทุนรวมโครงสร้างพื้นฐานบรอดแบนด์อนิเทอร์เน็ต จัสมิน (JASIF) ชี้แจงว่า บริษัท ทริปเปิลที บรอดแบนด์ จำกัด(มหาชน) (3BB) จ่ายค่าเช่าให้กองทุนไม่ครบถ้วนจำนวน 43 ล้านบาท โดยกำหนดครบชำระวันที่ 30 มี.ค. 2566 ส่งผลกระทบต่อรายได้ของ JASIF และเงินปันผลต่อหน่วยที่ผู้ถือหุ้นจะได้รับ
Top pick
TOA ราคาพื้นฐาน 38.00 บาท อิงตามเป้าหมาย PER ล่วงหน้า 12 เดือน ที่ 32.1 เท่า หรือ +0.5SD โดยบริษัทตั้งเป้าปี 2566 เติบโต 15% YoY คาด GPM ฟื้นตัวเป็น 31%+
CK ราคาพื้นฐาน 33.34 บาท อิงด้วยวิธี SOTP ปัจจัยหนุนมาจาก แนวโน้มกำไรที่สดใส โครงการรถไฟรางคู่ที่ได้รับจาก BEM เงินปันผลที่มากขึ้นจากบริษัทที่เกี่ยวข้อง
Theme การลงทุนสัปดาห์นี้ แนะนำ หุ้น Defensive ที่จะช่วยลดความผันผวน/ความเสี่ยงของพอร์ทการลงทุนรวม หรือหุ้นที่มีปัจจัยบวกเฉพาะตัวหนุนให้สามารถ outperform ตลาดได้ ได้แก่
1.) กลุ่ม ICT คาดว่าจะเป็นกลุ่มผลักดันการปรับขึ้นของดัชนีในรอบนี้ แนะนำ ADVANC ราคาพื้นฐาน 233.85 บาท และ TRUE ราคาพื้นฐาน 10.32 บาท
2.) กลุ่มโรงไฟฟ้า แนะนำ BGRIM ราคาพื้นฐาน 64.5  บาท และ GULF ราคาพื้นฐาน 54.50 บาท ได้กระแสบวกจาก Bond Yields ปรับลง และเงินบาทแข็งค่า
3.) กลุ่มโรงพยาบาล แนะนำ BCH ราคาพื้นฐาน 23.8  บาท   คาดมีปัจจัยบวกหนุนจากในเดือน เม.ย.  คาดการปรับอัตราค่าบริการเหมาจ่าย SSO จะถูกปรับขึ้น 8-10%
4.) กลุ่มค้าปลีก แนะนำ CPALL  ราคาพื้นฐาน  73.5 บาท ราคาหุ้นอยู่ในโซนล่าง และมีปัจจัยบวกจากกระแสการเลือกตั้งที่จะเกิดขึ้น
5.) กลุ่มเรือเทกอง แนะนำ PSL  ราคาพื้นฐาน  18.5 บาท ค่าระวางฟื้นตัวจากการเปิดเศรษฐกิจของจีน และหากสงครามรัสเซีย-ยูเครนจบ ต้องบูรณะยูเครนจะมีความต้องการเรือเทกองมาก
รายงานตัวเลขเศรษฐกิจ
วันศุกร์ ติดตามตัวเลขเงินเฟ้อของญี่ปุ่นเดือน ก.พ. คาด 3.3% YoY (ลดลงจากเดือนก่อนหน้าที่ 4.3% YoY) ตัวเลขเงินเฟ้อพื้นฐานของญี่ปุ่นเดือน ก.พ. คาด 3.1% YoY (ลดลงจากเดือนก่อนหน้าที่ 4.2% YoY) ตัวเลข Gfk Consumer Confidence ของอังกฤษ เดือน มี.ค. คาด -36 จุด (ดีขึ้นจาก -38 จุด เดือนก่อนหน้า) ตัวเลข Jibun Manufacturing PMI ของญี่ปุ่น เดือน มี.ค. คาด 48.8 จุด (+2.3% MoM) ตัวเลข Jibun Service PMI ของญี่ปุ่น เดือน มี.ค. คาด 52 จุด (-3.7% MoM) ตัวเลข Retail sales ของอังกฤษ เดือน ก.พ. คาด +1.2% MoM ตัวเลข S&P Global Manufacturing PMI ของเยอรมัน เดือน มี.ค. คาด 47 จุด (+1.5% MoM) ตัวเลข S&P Global Service PMI ของเยอรมัน เดือน มี.ค. คาด 51.2 จุด (+0.6% MoM) ตัวเลข S&P Global Manufacturing PMI ของยุโรป เดือน มี.ค. คาด 49 จุด (+1.0% MoM) ตัวเลข S&P Global Service PMI ของยุโรป เดือน มี.ค. คาด 52.5 จุด (flat MoM) ตัวเลข S&P Global Service PMI ของสหรัฐฯ เดือน มี.ค. คาด 47.3 จุด (flat MoM) ตัวเลข S&P Global Manufacturing PMI ของยุโรป เดือน มี.ค. คาด 50.3 จุด (flat MoM) และตัวเลข Durable Goods orders ของสหรัฐฯ เดือน ก.พ. คาด +1.7% MoM
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดพอร์ตลงทุน >> https://ksecurities.co/open-account
Follow us :
LINE : https://ksecurities.co/KS-LineOA
Facebook: https://ksecurities.co/KS-Facebook
Instagram: https://ksecurities.co/KS-Instagram
Twitter: https://ksecurities.co/KS-Twitter
YouTube: https://ksecurities.co/KS-Youtube
#KS #หลักทรัพย์กสิกรไทย #Ksecurities #การลงทุน #หุ้นไทย #การลงทุนหลักทรัพย์ #ผลตอบแทน #ข่าวหุ้น #KSTODAY